Yhdysvaltain demokraattipuolueen presidenttiehdokas palasi lyhyeltä sairauslomalta.

Hillary Clinton piti puheen Pohjois-Carolinan yliopistolla Greensborossa torstai-iltana Suomen aikaa. ISTV välitti tilaisuudesta suoraa CNN:n

Clintonin esiintymistä seurattiin poikkeuksellisella mielenkiinnolla, sillä hän palasi kampanjakiertueelle lyhyen sairausloman jälkeen.

– Täytyy sanoa, että on hienoa päästä jälleen takaisin kampanjatyöhön, Clinton sanoi puheensa alussa.

– Jopa minä jouduin myöntämään, että muutaman päivän lepo tekisi hyvää.

Presidenttiehdokas piti taukoa myös hyvänä asiana, sillä hänellä oli aikaa keskustella vanhojen ystäviensä kanssa.

Clinton sai puheensa aikana raikuvia suosionosoituksia. Hän joutui keskeyttämään puheensa hetkeksi, kun yleisö yltyi huutamaan Hillary-kannustushuutoja.

Puheen teemana olivat lapsiperheiden ongelmat Yhdysvalloissa.

Taustalla kompurointi WTC-muistotilaisuudessa

Clinton kärsi nestehukasta ja ”ylikuumenemisesta” WTC-muistotilaisuudessa New Yorkissa viime sunnuntaina ja poistui dramaattisesti paikalta. Vasta tapauksen jälkeen paljastettiin, että hänellä oli diagnosoitu keuhkokuume perjantaina eikä hän ollut noudattanut lääkärin kehotusta levätä.

Clintonin arvellaan pyrkivän tulevilla esiintymisillään vakuuttamaan äänestäjät siitä, että hänellä ei ole pysyviä terveysongelmia. Clintonin kampanja julkaisi jo keskiviikkona lääkärinlausunnon (pdf-tiedosto), jossa kerrattiin hänen viime aikojen sairastelujaan ja todettiin hänen olevan täysin kykenevä toimimaan Yhdysvaltain presidenttinä.

Ilta-Sanomat tarjoaa säännöllisesti verkkosivuillaan amerikkalaisen CNN-kanavan videosisältöä kumppanuussopimuksen myötä.

Uutista päivitetty kello 23.07: Suora lähetys on päättynyt. Uutista päivitetty ajan tasalle.